No wok fo mek yu jentri, lef fo get 
sens. Yu tink se yu go put yu yay pan 
wetin no de? bikos jentri kin mek insef 
wing; den kin flay go lek igl fo go na 
evin. Provabs 23: 4-5 


En itel den se: “Una tek tem wit mile, bikos motalman in 
layf no de bay di boku tin den we i get.” En Jizos tel den 
wan parebul se: “Wan jentriman in gron bin de mek boku 
tin fo it. En i se: “A go du dis: A go pul mi sto den en bil big 
wan; en na de a go gi ol mi frut en mi propati den. En a go 
tel mi sol se, “Soul, yu get boku propati we den don kip fo 
long long tem; tek yu at, it, drink, en gladi. Bot God tel am 
se: “Yu fulman, dis net den go tek yu layf. Na so di posin 
we de kip jentri fo insef, en i no jentri to God. 

LUK 12: 15-21 


..Pikin dem, i at fo di wan den we de abop pan jentri fo go 
insay God in Kindom! MAK 10: 24 


Wetin go benifit posin if i get di wan ol wol en los in yon 
layf? 2 wetin pasin go gi fo chenj in layf? MAK 8: 36-37 


€nibodi we lek silva no go satisfay wit silva; en enibodi we 
lek plenti plenti tin, en dis na fo natin bak. 
EKLISIASTES 5: 10 


Put yu lov pan tin den we de 3p, noto pan tin den na di wol. 
LETA FO KOLOS 3: 2 

Bot fo fred God wit satisfay na big benifit. Bikos wi no brin 
natin kam na dis wol, en i sho se wi no go ebul fo ker natin 
go. En we wi get it en klos, le wi satisfay wit am. FOS 
TIMOTI 6: 6-8 

No abop pan pipul den we de mek pipul den sofa, en no bi 
fo natin we yu de tif, if jentri boku, no put yu at pan am. 
SAM 62: 10 


Le di wan we tif no tif igen, bifo dat, le i wok tranga wan fo 
wok wit in an di tin we gud, so dat i go get fo gi di posin 
we nid am. LETA EFISHON 4: 28 


Una sel wetin una get, en gi fri-an; Una gi una bag den we 

no ol, wan jentri na £vin we no de pwel, usay tifman no de 

kam nia am, £n mot no de rotin. Bikos usay yu jentri de, na 
de yu at go de bak. LUK 12: 33-34 


Bot we yu de gi gift to pipul den, no mek yu left an no 
wetin yu raytan de du, so dat yu go bi sikrit wan, en yu 
Papa we de si sikrit wan go bles yu klia wan. 

MATITI 6: 3-4 


Di wan we de tink bot po pipul get blesin, PAPA GOD go 
sev am we i get problem. SAM 41: 1 (NW) 

Una fo difend di po wan den en di wan den we no get 
papa: du wetin rayt to di wan den we de sofa en di wan 
den we nid ep. SAM 82: 3 


€nibodi we abop pan in jentri go fodom; bot di wan den we 
de du wetin rayt go gro lek branch. Provabs 11: 28 

P3sin de we de mek insef jentri, boti no get natin. 

Provabs 13: 7 


€nibodi we no lek in kompin, de sin, bot di wan we sori fo 
po p3sin, i get gladi-at. Provabs 14: 21 

€nibodi we sori fo po, de lent to PAPA GOD; en wetin i don 
gi, i go pe am bak. Provabs 19: 17 


Gud nem bete pas fo get boku jentri, en fo lek posin pas 
silva en gold. Provabs 22: 1 

€nibodi we get boku boku yay go get blesin; bikos i de gi di 
po wan pan in bred. Provabs 22: 9 

€nibodi we de gi po no go los, bot enibodi we ayd in yay 
go get boku swe. Provabs 28: 27 


